[dc]આ[/dc]પણામાં જાત જાતની વૃત્તિઓ રહેલી હોય છે. આપણામાં જ રામ એ આપણામાં જ રાવણનું પ્રતિબિંબ આપણે પાડતા રહીએ છીએ. આજકાલ આ પ્રતિબિંબને ઝીલે છે ‘ફેસબૂક’ – જેની પર આપણે અપડેટ કરતા રહીએ છીએ આપણું ‘સ્ટેટસ’ ! આપણે શું જમ્યા, કેટલું જમ્યા, ન જમ્યા તો કેમ ન જમ્યા જેવી ક્ષુલ્લક બાબતો પણ ‘ફેસબૂક’ પર મૂકીએ છીએ. ‘સ્ટેટસ’નો અર્થ હોદ્દો થાય છે અને આપણે સતત સભાન રહીએ છીએ આપણા હોદ્દા માટે…. આપણી વાત કોઈ આંભળે એટલે આપણે એને સૌની સમક્ષ મૂકીએ છીએ. પછી એનો પડઘો પડે કે ન પડે. નોકરીમાં આપણું ‘સ્ટેટસ’ વધ્યું કે નહિ એના માટે ચિંતિત રહીએ છીએ પણ આપણી જ નજરમાં આપણું શુ ‘સ્ટેટસ’ છે તે જોવાની દરકાર રાખતા નથી.